Старэйшы Чышэвіч на ўборцы 19-ы сезон. Дзесяць гадоў таму стаў адзіным механізатарам у раёне, чый намалот склаў 2000 тон. Апошнія гады яго пастаянная пасада – інжынер па працаёмкіх працэсах, займаецца абслугоўваннем абсталявання ферм. Аднак падчас жніва ён зноў і зноў садзіцца ў кабіну свайго “Лексіёна-540”, каб шчыра змагацца за кожную тону зерня, якое ў гэтым неспрыяльным для раслінаводства годзе літаральна на вагу золата.